**210804**

**Достық**

***«Иса Мартаны, оның сіңлісі мен Елазарды жақсы көруші еді.»***

***(Жохан 11:5)***

Біз, бала кезімізде, ересек болуды асыға күтеміз. Мен өз үйімнің, жақсы жұмысымның, жұбайымның және балаларымның болуын армандағаным есімде. Бірақ, ересек жаста, сапалы қарым -қатынас пен достықты сақтау үшін қанша күш пен уақыт жұмсау керек екенін туралы ойламаған едім.

Жохан 11 –де, Исаның досы Елазар қайтыс болады. Киелі Кітапта, Иса Лазар мен оның әпкелері Марта мен Мәриямды жақсы көретіні айтылған. Иса бұл хабарды естігенде, жергілікті тұрғындар Исаны өлтірмек болғанына қарамастан, Лазар тұрған қалаға қайтып келді. Ол Өз достарын жұбату үшін Өзін қатерге тікті. Бұл сапардың қауіпті екенін білген Исаның шәкірті мен досы Тома: «Біз де барып, Онымен бірге өлейік», — деді. (Жохан 11:16).

Жақсы достар - нағыз сыйлық. Бірақ шынайы достықты дамыту -құрбандықты қажет етуі мүмкін - жақсы достарды сақтап қалу үшін – біз өзіміз де жақсы дос бола алуымыз керек. Мұны істеудің бір жолы бар – бұл, достық қарым -қатынасты басқа міндеттерден басым ету. Жұмыс, үй шаруасы мен хоббиіңіз де әрине, маңызды, бірақ досыңызды тыңдауға дайын болу немесе оған қонаққа баруға «иә» деп айтуға уақыт табу – өте маңызды. Иса, Лұқа кітабында 10-тарауда Мәриям мен Мартаға дәл осындай кеңес берді.

Егер сіз достарыңызбен араласуға үнемі бос емес екеніңізді сезсеңіз, жұмыс кестеңіз бен ненің бірінші орынға қоятыныңызды қайтадан қарап шығыңыз. Өз әдеттеріңізді өзгертуді бастаңыз, сонда, Исада Өзінің достарына деген уақыт пен күш болған сияқты, сізде де достарыңызбен бірге болу үшін уақытыңыз бен күшіңіз болады.